На 17 години Йохан Адолф II започва служба във войската на Хесен-Касел и се бие в испанската наследствена война против Франция. През 1711 г. неговият братовчед Август Силни го извиква на полска служба като генерал-майор. През 1714 г. става генерал-лейтенант и по-късно генерал-командант на кралската гвардия ("Garde du Corps"), командва през 1716 г. помощен корбс от 6000 души, който император Карл VI изпраща в шестата турска война в Унгария. През 1723 г. той става генерал на кавалерията на Курфюрство Саксония и е изпратен през октомври 1733 г. в Полша и участва в обсадата на Данциг. Той се бие в полската наследствена война (1733 – 1738).